《自万松岭至石屋岭三章 其三》
清代·姚燮

投身昧高峻，下俯苍无垠。微茫见湖水，澹作秋云痕。

林烟杂山霭，瞬息浮沄浑。白鸟影沈处，乍有疏钟闻。

寺僧不出山，坐与元气存。安知尘市中，万化迁朝昏。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。